ÚRAD VLÁDY SLOVENSKEJ REPUBLIKY
               sekcia vládnej legislatívy

                                                                                                         Na rokovanie vlády SR
                                                                                                         dňa 17. mája 2006
                                                                                                         K materiálu č. 8945/2006
                                                                                                         K bodu č.  27

 S T A N O V I S K O

k návrhu nariadenia vlády Slovenskej republiky o technických požiadavkách na ochranné konštrukcie chrániace vodiča pri prevrátení namontované na zadnej časti úzkorozchodných poľnohospodárskych kolesových traktorov a lesných kolesových traktorov

I

      Návrh nariadenia vlády Slovenskej republiky o technických požiadavkách na 
ochranné konštrukcie chrániace vodiča pri prevrátení namontované na zadnej časti úzkorozchodných poľnohospodárskych kolesových traktorov a lesných kolesových traktorov predkladá minister dopravy, pôšt a telekomunikácií Slovenskej republiky Pavol Prokopovič v novom znení.

II

     Predkladaným návrhom nariadenia vlády sa do právneho poriadku Slovenskej republiky preberá  smernica Rady  86/298/ES z 26. mája 1986 o ochranných konštrukciách chrániacich pri prevrátení, ktoré sú namontované na zadnej časti úzkorozchodných kolesových poľnohospodárskych a lesných traktorov v znení smernice Rady 89/682/EHS, Aktu o podmienkach pristúpenia a o úpravách zmlúv - pristúpenie Rakúskej republiky, Fínskej republiky a Švédskeho kráľovstva, smernice Komisie 2000/19/ES, Aktu o podmienkach pristúpenia Slovenskej republiky pripojeného k Zmluve o pristúpení k Európskej únii, prílohy II a smernice 2005/67/ES.

III

       Predmetný návrh  prerokovala  Legislatívna rada vlády Slovenskej republiky na svojom zasadnutí dňa 2. mája 2006 a vláde Slovenskej republiky ho odporučila s devätnástimi pripomienkami schváliť.

      Sekcia vládnej legislatívy Úradu vlády Slovenskej republiky konštatuje, že jedna pripomienka legislatívnej rady vlády nebola do predloženého návrhu zapracovaná.

IV

       Sekcia vládnej legislatívy Úradu vlády Slovenskej republiky odporúča vláde Slovenskej republiky návrh nariadenia vlády Slovenskej republiky o technických požiadavkách na ochranné konštrukcie chrániace vodiča pri prevrátení namontované na zadnej časti úzkorozchodných poľnohospodárskych kolesových    traktorov a lesných  kolesových  traktorov    s c h v á l i ť  s nasledovnou pripomienkou legislatívnej rady vlády:

K § 4
-v odseku 2 prvú vetu formulovať nasledovne: „K žiadosti podľa odseku 1 musia byť v troch vyhotoveniach priložené:“.

V Bratislave 15. mája 2006
Vypracoval: Pavel  K a n k a

                                                                             Štefan  G r m a n
                                                                             generálny riaditeľ
                                                                        sekcie vládnej legislatívy